Na temelju članka 15. i članka 32. Zakona o turističkoj pristojbi (»Narodne novine«, broj 52/2019.), te Pravilnika o najnižem i najvišem iznosu turističke pristojbe (»Narodne novine«, broj 71/2019) **Turističko vijeće Turističke zajednice općine Funtana**, dana 21.8.2019. donosi

**MIŠLJENJE TURISTIČKE ZAJEDNICE OPĆINE FUNTANA**

**O IZNOSU VISINE TURISTIČKE PRISTOJBE ZA 2020. GODINU ZA**

**OPĆINU FUNTANA**

**Članak 1.**

(1) Na temelju Pravilnika o najnižem i najvišem iznosu turističke pristojbe (»Narodne novine«, broj 71/2019) ovim Mišljenjem predlaže se iznos turističke pristojbe po osobi i noćenju, paušalni iznos turističke pristojbe koji plaćaju osobe koje pružaju uslugu smještaja u domaćinstvu i na obiteljskom poljoprivrednom gospodarstvu i visina godišnjeg paušalnog iznosa turističke pristojbe koji plaća vlasnik kuće, apartmana ili stana za odmor za sebe i članove uže obitelji za 2020. godinu za područje Općine Funtana.

**Članak 2.**

(1) Iznos turističke pristojbe za osobe koje koriste uslugu noćenja u smještajnom objektu u kojem se obavlja ugostiteljska djelatnost iznosi:

|  |
| --- |
| **Noćenje u smještajnom objektu u kojem se obavljaugostiteljska djelatnostpo osobi** |
| Razdoblje | 1. 4. do 30. 9. | Ostalo razdoblje |
| Iznos turističke pristojbe (u kunama) | 10,00 | 7,00 |

|  |
| --- |
| **Noćenje u smještajnom objektu iz skupine Kampovi(Kampovi i Kamp odmorišta)****po osobi** |
| Razdoblje | 1. 4. do 30. 9. | Ostalo razdoblje |
| Iznos turističke pristojbe (u kunama) | 8,00 | 5,00 |

(2) Iznos turističke pristojbe za osobe koje pružaju ugostiteljske usluge u domaćinstvu ili na obiteljskom poljoprivrednom gospodarstvu iznosi:

|  |  |  |
| --- | --- | --- |
|  | **Smještaj u domaćinstvu**– po krevetu | **Smještaj na obiteljskom poljoprivrednom gospodarstvu**– po krevetu |
| Godišnji paušalni iznos turističke pristojbe (u kunama) | 350,00 | 200,00 |

|  |  |  |
| --- | --- | --- |
|  | **Smještaj u domaćinstvu u kampu i u objektu vrste kamp odmorište ili kamp odmorište –****robinzonski smještaj**– za svaku smještajnu jedinicu | **Smještaj na obiteljskom poljoprivrednom gospodarstvu u kampu i u objektu vrste kamp odmorište ili kamp odmorište – robinzonski smještaj**– za svaku smještajnu jedinicu |
| Godišnji paušalni iznos turističke pristojbe (u kunama) | 500,00 | 250,00 |

(3) Kapacitet, odnosno broj gostiju u objektu vrste kamp odmorište i kamp odmorište – robinzonski smještaj, određuje se prema broju gostiju koji mogu sigurno u njemu boraviti, ali do najviše deset smještajnih jedinica, odnosno 30 gostiju istodobno, u koje se ne ubrajaju djeca do 12 godina starosti, a koji kapacitet je utvrđen rješenjem nadležnog ureda o odobrenju za pružanje ugostiteljskih usluga u domaćinstvu ili na obiteljskom poljoprivrednom gospodarstvu.

**Članak 3.**

(1) iznos turističke pristojbe koju plaća vlasnik kuće, apartmana ili stana za odmor u godišnjem paušalnom iznosu, za sebe i članove uže obitelji iznosi:

|  |  |
| --- | --- |
|  | **Iznos turističke pristojbe** |
| Prvi član | 150,00 |
| Drugi član | 150,00 |
| Za svakog sljedećeg člana | 70,00 |

(2) Najniži i najviši iznos turističke pristojbe koju plaća vlasnik kuće, apartmana ili stana za odmor za sebe i sve osobe koje noće u toj kući, apartmanu ili stanu za odmor koji turističku pristojbu plaćaju po svakom ostvarenom noćenju, određuje se u visini utvrđenoj u članku 2. za noćenja u smještajnom objektu u kojem se obavlja ugostiteljska djelatnost.

**Članak 4.**

 Ovo Mišljenje podnosi se Skupštini Istarske županije radi donošenja Odluke o visini turističke pristojbe po osobi i noćenju i visini godišnjeg paušalnog iznosa trusitičke pristojbe za Općinu Funtana za 2020. godinu.

**Članak 5.**

Ovo Mišljenje stupa na snagu danom donošenja.

U Funtani, 21.8.2019.

 Predsjednik Turističkog vijeća TZO Funtana

Mladen Grgeta